เป็นตุ่มหนองขึ้นบริเวณข้างหัวเข่าด้านใน รอบตุ่มแดงเป็นรอยขีด ลามขึ้นเรื่อยๆ มีอาการไม่สบายตัว มีไข้อ่อนๆ
สวัสดีค่ะ อาการมีตุ่มหนองขึ้นที่ผิวหนัง และรอบตุ่มมีรอยเป็นขีดสีแดง ร่วมกับมีไข้ อาจเกิดจาก1. โรคไฟลามทุ่ง ซึ่งคือการติดเชื้อแบคทีเรียที่ผิวหนัง อาการคือจะมีผื่นสีแดง ปวด บวม และร้อน ผิวหนังจะบวมแข็งตึง หรือพบว่าผิวหนังเกิดเป็นเส้นสีแดง เนื่องจากมีการอักเสบของท่อน้ำเหลืองใต้ผิวหนัง นอกจากนี้อาจตุ่มหนองเกิดขึ้นได้ และอาจมีไข้ ปวดเมื่อยตัว ร่วมด้วย2. เป็นฝี ซึ่งคือการติดเชื้อแบคทีเรียที่ผิวหนังเช่นกัน อาการคืดจะเห็นเป็นก้อนนูน บวมแดง ปวด ร้อน หากมีรูเปิด ก็อาจเห็นหนองไหลออกมา นอกจากนี้ ก็อาจมีไข้ปวดเมื่อยตีวร่วมด้วย3. เป็นงูสวัด โดยจะพบตุ่มพองน้ำอยู่กันเป็นกลุ่ม ผิวหนังบริเวณโดยรอบมีสีแดง บวม และมีอาการเจ็บ ปวดแสบปวดร้อน ต่อมาตุ่มจะแตกออก และกลายเป็นแผล ตามด้วยการตกสะเก็ด หลุดลอกไป4. การโดนด้วงก้นกระดกกัด จะพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มพองน้ำขนาดเล็กๆ มีอาการคัน และแสบร้อนร่วมด้วย5. ผื่นที่เกิดจากการแพ้หรือระคายเคืองจากสารเคมีต่างๆ แต่มักจะมีอาการคัน และไม่ได้ทำให้มีไข้แนะนำควรไปพบแพทย์เพื่อตรวจวินิจฉัยและรักษาตามสาเหตุค่ะ ในเบื้องต้น ไม่ควรไปบีบ เกาตุ่มหนองดังกล่าว และยังไม่ควรทานยาใดๆ ก่อน จนกว่าจะได้รับการวินิจฉัย รวมถึงไม่ควรทาครีมหรือโลชั่นต่างๆ ค่ะ หากรู้สึกปวด หรือมีไข้ ก็ให้ทานยาลดไข้ เช่น พาราเซตามอลไปก่อนค่ะ